CELEX: 62020TN0714
Language: sl
Date: 2020-12-03 00:00:00
Title: Zadeva T-714/20: Tožba, vložena 3. decembra 2020 – OL/Svet

8.2.2021   
            
            
               SL
            
            
               Uradni list Evropske unije
            
            
               C 44/50
            
         
      Tožba, vložena 3. decembra 2020 – OL/Svet
      (Zadeva T-714/20)
      (2021/C 44/73)
      Jezik postopka: španščina
      
         Stranki
      
      
         Tožeča stranka: OL (zastopniki: J. Viñals Camallonga, J. Iriarte Ángel in E. Delage González, odvetniki)
      
         Tožena stranka: Svet Evropske unije
      
         Predlog
      
      Tožeča stranka Splošnemu sodišču predlaga, naj:
      
                  —
               
               
                  razveljavi sedanjo različico Sklepa Sveta 2014/145/SZVP z dne 17. marca 2014 o omejevalnih ukrepih v zvezi z ukrepi, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine v vseh delih, v katerih se nanaša oziroma lahko vpliva na tožečo stranko,
               
            
                  —
               
               
                  razveljavi sedanjo različico Uredbo Sveta (EU) št. 269/2014 z dne 17. marca 2014 o omejevalnih ukrepih v zvezi z dejanji, ki spodkopavajo ali ogrožajo ozemeljsko nedotakljivost, suverenost in neodvisnost Ukrajine v vseh delih, v katerih se nanaša oziroma lahko vpliva na tožečo stranko.
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja sedem razlogov.
      
                  1.
               
               
                  Prvi tožbeni razlog: očitna napaka pri presoji dejstev, na katera se opirajo izpodbijane omejitve, ko je bilo treba te omejitve podaljšati, saj so se za tožečo stranko podaljšale brez trdne dejanske in dokazne podlage.
               
            
                  2.
               
               
                  Drugi tožbeni razlog: neizpolnitev obveznosti obrazložitve, saj izpodbijane določbe glede tožeče stranke ne vsebujejo ustrezne obrazložitve kar ovira ustrezno pripravo njene obrambe.
               
            
                  3.
               
               
                  Tretji tožbeni razlog: kršitev človekove pravice svobode izražanja, ker so navedbe, pozivi in izjave, ki se pripisujejo tožeči stranki, zajeti s to človekovo pravico.
               
            
                  4.
               
               
                  Četrti tožbeni razlog: kršitev pravice do učinkovitega pravnega sredstva v zvezi z obrazložitvijo aktov, neobstojem trdne dejanske podlage za razloge, ki jih navaja Svet, in pravico svobode izražanja, pravico do obrambe in lastninsko pravico, saj se v času podaljšanja ukrepov nista spoštovali nujnost predložitve trdnih dokazov in zahteva po obrazložitvi, zaradi česar so kršene prej navedene pravice.
               
            
                  5.
               
               
                  Peti tožbeni razlog: kršitev lastninske pravice v povezavi z načelom sorazmernosti, ker je bila ta pravica omejena, in to na nesorazmeren način.
               
            
                  6.
               
               
                  Šesti tožbeni razlog: kršitev načela enakega obravnavanja, ker je bilo poseženo v konkurenčni položaj tožeče stranke, ne da bi za to obstajali razlogi.
               
            
                  7.
               
               
                  Sedmi tožbeni razlog: zloraba pooblastil, saj obstajajo objektivni, natančni in skladni indici, na podlagi katerih je mogoče trditi, da so se z naložitvijo oziroma podaljšanjem sankcijskih ukrepov zasledovali drugačni cilji kot jih navaja Svet.